**Anexă la Ordinul Ministrului Mediului,**

**Apelor și Pădurilor nr………/…………..**

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| Ghid specific – Privind CONDIȚIIle de ACCESARE a FONDURILOR europene aferente pnrr  ÎN CADRUL APELULUI DE PROIECTE  **PNRR/2023/C3/S/I.2.A-B** |

IMPORTANT

Vă recomandăm ca înainte de a începe completarea cererii de finanțare pentru apelul de proiecte cu titlul PNRR/2023/C3/S/I.2.A-B, să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul investiții finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet <http://pnrr.mmap.ro/>, pentru a urmări eventualele modificări/ interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

**Atenție!**

**Cererile de finanțare în format editabil vor fi disponibile în cadrul aplicației, începând cu ora și data de lansare a apelului de proiecte, și vor putea fi descărcate de solicitanți în vederea completării.**

Coordonatorul de investiții pentru prezentul ghid specific este Ministerul Mediului, Apelor și Pădurilor prin Direcția Generală Planul Național de Redresare și Reziliență

Adresa: Bulevardul Libertății, nr. 12, sector 5, București

Email: [dgpnrr@mmediu.ro](mailto:dgpnrr@mmediu.ro).

[1 INFORMAȚII OBIECTIV DE INVESTIȚII 3](#_Toc133482402)

[1.1 Pilonul, Componenta, Obiectivul General 3](#_Toc133482403)

[1.2 Informații despre apelurile de proiecte 3](#_Toc133482404)

[1.3 Activități sprijinite în cadrul investiției 4](#_Toc133482409)

[1.4 Tipuri de solicitanți 5](#_Toc133482410)

[1.5 Alocarea apelului de proiecte 5](#_Toc133482411)

[1.6 Indicatorii apelului de proiecte 6](#_Toc133482419)

[2 Ajutor de stat 7](#_Toc133482420)

[3 Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor 7](#_Toc133482421)

[3.1 Evaluarea eligibilității solicitantului și a proiectului 7](#_Toc133482422)

[3.2 Eligibilitatea cheltuielilor 14](#_Toc133482423)

[3.3 Selecția proiectelor 17](#_Toc133482424)

[3.4 Depunerea și soluționarea contestațiilor 17](#_Toc133482425)

[3.5 Renunțarea la cererea de finanțare 17](#_Toc133482426)

[4 Depunerea cererilor de finanțare 18](#_Toc133482427)

[4.1 Modalitatea de depunere a cererilor de finanțare 18](#_Toc133482428)

[4.2 Limba utilizată la completarea cererii de finanțare 18](#_Toc133482429)

[4.3 Cererea de finanțare și Anexe 19](#_Toc133482430)

[4.4 Semnarea cererii de finanțare și a documentelor anexate 22](#_Toc133482431)

[5 Contractarea și implementarea proiectelor 22](#_Toc133482432)

[5.1 Contractarea proiectelor 22](#_Toc133482433)

[5.2 Implementarea și monitorizarea proiectelor 24](#_Toc133482434)

[6 Contribuția investiției la obiectivele asumate pentru realizarea indicatorilor din domeniul climei și din domeniul digital 31](#_Toc133482435)

[7 Modificarea ghidului solicitantului 31](#_Toc133482436)

[8 Anexe 31](#_Toc133482437)

**COMPONENTA C3 – MANAGEMENTUL DEȘEURILOR**

**Investiția I2.**

Dezvoltarea infrastructurii pentru managementul gunoiului de grajd și al altor deșeuri agricole compostabile

**Subinvestiția I2.A-B – Sisteme integrate de colectare și valorificare a gunoiului de grajd**

# INFORMAȚII OBIECTIV DE INVESTIȚII

## Pilonul, Componenta, Obiectivul General

Pilonul 1. Tranziție Verde

**Componenta C3: MANAGEMENTUL DEȘEURILOR face parte din Pilonul I. Tranziție verde**.

Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Ghidul de finanțare va asigura faptul că alocarea aferentă investiției I.2.A-B va fi utilizată pentru realizarea de investiții pentru înființarea de sisteme integrate de colectare și valorificare a gunoiului de grajd, respectând Comunicarea Comisiei – Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

Subinvestiția I2.A-B. Sisteme integrate de colectare și valorificare a gunoiului de grajd

**Obiectiv general:** Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

**Obiectiv specific:** Gestionarea sustenabilă a biodeșeurilor agricole, în special a celor provenite din activitățile zootehnice, prin creșterea gradului de valorificare a acestora în vederea reducerii poluării cu nitrați.

## 1.2 Informații despre apelurile de proiecte



### 1.2.1 Ce tip de apel de proiecte se lansează?

Pentru Investiția I.2.A-B: Sisteme integrate de colectare și valorificare a gunoiului de grajd, PNRR/2022/C3/S/I.2.A-B se lansează apel de proiecte necompetitiv, pe principiul „primul venit, primul servit”, cu respectarea cerințelor privind încadrarea proiectului în specificațiile impuse de prezentul Ghid.

Apelul de proiecte este structurat în runde de atragere de fonduri.

**PNRR/2022/C3/S/I.2.A-B.1**

**Prima rundă de atragere de fonduri:**

* Apel deschis pentru toți beneficiarii eligibili pentru aceste apeluri de proiecte, cu aplicarea principiului „primul venit, primul servit”, în limita bugetului maxim eligibil prealocat.

**PNRR/2022/C3/S/I.2.A-B.2**

Dacă, după prima rundă de atragere de fonduri, rămân fonduri necontractate, acestea vor face obiectul celei de-**a doua runde de atragere de fonduri**:

* Apel deschis pentru toți beneficiarii eligibili pentru aceste apeluri de proiecte, cu aplicarea principiului „primul venit, primul servit”, în limita bugetului maxim eligibil prealocat.

Proiectele respinse în prima rundă pot fi redepuse în cadrul apelului de proiecte din a două rundă, fiind considerare din punct de vedere procedural proiecte nou-depuse.

...

**PNRR/2022/C3/S/I.2.A-B.n**

Până la epuizarea alocării financiare totale conform secțiunii 1.5.1.

### Perioada în care pot fi depuse cereri de finanțare

* Data exactă la care se va deschide sesiunea de depunere a proiectelor va fi comunicată prin anunțul de deschidere a sesiunii care va fi publicat la adresa <https://pnrr.mmap.ro/managementul-deseurilor/ghiduri_deseuri/>. Data limită de deschidere a apelului nu poate depăși .......2023.
* Data și ora de închidere a apelului de proiecte se stabilesc prin același anunț de deschidere, cu mențiunea că apelul de proiecte nu poate fi deschis pentru un interval mai mare de 2 luni.



## Activități sprijinite în cadrul investiției

Prin intermediul acestei investiții sunt vizate activități/acțiuni specifice înființării și dotării sistemelor integrate de colectare și valorificare a gunoiului de grajd, precum și activități destinate modernizării sistemelor comunale integrate pentru comunitățile care dețin deja o platformă destinată colectării gunoiului de grajd.

Un sistem integrat tipic de colectare și valorificare a gunoiului de grajd este compus din următoarele elemente: platformă comunală, platforme individuale pentru fermierii mici și mijlocii și echipamente pentru gestionarea compostului (**cu titlu de exemplu**: încărcător frontal, tractor, remorcă, mașină de împrăștiat gunoiul de grajd, cisternă vidanjă).

Toate vehiculele autopropulsate (cu motor cu ardere internă) vor trebui să îndeplinească cea mai nouă normă de poluare stabilită prin Directivele UE – actual STAGE V (conform Regulamentului Delegat (UE) 2018/985 al Comisiei de completare a Regulamentului (UE) nr. 167/2013 al Parlamentului European și al Consiliului în ceea ce privește cerințele de performanță de mediu și de performanță a unității de propulsie a vehiculelor agricole și forestiere și ale motoarelor acestora). Se aplică pentru încărcător frontal și tractor.

În cadrul sistemului integrat de colectare și valorificare a gunoiului de grajd pot fi colectate, de la persoane fizice cantități diferite de gunoi de grajd.

Sistemul integrat de colectare a gunoiului de grajd poate fi compus din platforme comunale și platforme individuale (sateliți ai platformei comunale).

La demararea investiției, precum și la punerea în funcțiune a acesteia se vor solicita actele de reglementare din partea autorităților competente în domeniul protecției mediului.

Activitățile sunt eligibile doar dacă sunt respectate toate criteriile de eligibilitate prevăzute în prezentul ghid.

## Tipuri de solicitanți

Tipurile de solicitanți care pot depune cereri de finanțare sunt:

* Unitățile administrativ Teritoriale (UAT) (inclusiv subdiviziunile/sectoarele acestora), organizate la nivel de municipiu, oraș și comună.

Pentru realizarea unei investiții se poate depune o singură cerere de finanțare doar de către solicitantul eligibil.

## Alocarea apelului de proiecte



### Alocarea financiară totală

**Alocarea financiară** acordată prin PNRR pentru lucrările destinate înființării de sisteme integrate de colectare și valorificare a gunoiului de grajd și lucrări destinate modernizării sistemelor comunale integrate deja existente, în cadrul Investiției I2, subinvestiției I.2.A-B este de 228.300.000 Euro, echivalentul a 1.119.925.650 lei.

**Cursul valutar utilizat este cursul InforEuro aferent lunii februarie 2023 de 1 euro = 4.9055 lei, valabil la data de 28.02.2023.**

### Alocare financiară în funcție de investiție

Bugetul programului va fi divizat în funcție de tipul investiției efectuate, anume:

* **construire de noi platforme** destinate gestionării gunoiului de grajd: **171.900.000 euro**, echivalentul a 843.255.450 lei;
* **modernizarea platformelor** existente de gunoi de grajd: **56.400.000 euro**, echivalentul a 276.670.200 lei.

### Alocare financiară la nivel de proiect

**Valoarea maximă eligibilă a proiectului corespunde unui:**

* Cost de cel mult 1.000.000 euro/platformă comunală nou înființată, echivalentul a 4.905.500 lei, fără TVA.
* Cost de cel mult 500.000 euro/platformă comunală modernizată, echivalentul a 2.452.750 lei, fără TVA.

**Cursul valutar utilizat este cursul InforEuro aferent lunii februarie 2023 de 1 euro = 4.9055 lei, valabil la data de 28.02.2023.**

Rata de finanțare acordată prin PNRR este de 100% din valoarea cheltuielilor eligibile ale proiectului, fără TVA.

În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C3 – Managementul Deșeurilor, în conformitate cu legislația în vigoare. În condițiile în care cheltuiala aferentă TVA a fost solicitată ea este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale.

În afara valorii eligibile a proiectului, orice altă cheltuială constituie cheltuială neeligibilă și va fi suportată de beneficiar.

## Indicatorii apelului de proiecte

* Sistemele comunale integrate înființate și operaționale;
* Sistemele comunale integrate modernizate.

|  |  |  |  |
| --- | --- | --- | --- |
| **Rezultate** | **Număr la începutul implementării proiectului** | **Număr la finalul perioadei de durabilitate a proiectului** | **Țintă** |
| Sistemele comunale integrate înființate și operaționale | Nr. | Nr. | Nr. |
| Sistemele comunale integrate modernizate | Nr. | Nr. | Nr. |

**Indicatorii vor fi preluați în cererea de finanțare, centralizat, la nivel de proiect.**

Calendarul propus prin PNRR menționează înființarea și operaționalizarea a 150 de sisteme comunale integrate (platformă comunală, platforme individuale pentru fermierii mici și mijlocii), precum și modernizarea a 94 de sisteme comunale integrate pentru comunitățile cu platformă comunală existentă până la 30.06.2026.

# Ajutor de stat

Investițiile care vizează în principal dezvoltarea de sisteme de colectare și valorificare a gunoiului de grajd, în speță investițiile dedicate sistemelor integrate comunale (platformă comunală, platforme individuale pentru fermierii mici și mijlocii) și sistemelor comunale integrate pentru comunități cu platformă comunală existentă **nu intră sub incidența ajutorului de stat.**

# Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor

## Evaluarea eligibilității solicitantului și a proiectului

Cererea de finanțare (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului/partenerilor și a proiectului, pe baza criteriilor enumerate în continuare.

După depunerea cererii de finanțare, se va analiza și verifica respectarea criteriilor de eligibilitate. Verificarea eligibilității va urmări în principal, existența informațiilor în secțiunile din cererea de finanțare și a anexelor, valabilitatea documentelor, precum și respectarea criteriilor de eligibilitate (cele ce trebuie îndeplinite obligatoriu în această etapă).

**Criteriile de eligibilitate trebuie respectate de solicitant, la momentul depunerii proiectului, contractării, implementării, precum și pe perioada de durabilitate a proiectului, în condițiile stipulate de acesta.**

Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul acestei secțiuni.

MMAP poate transmite solicitări de clarificări/completări asupra cererii de finanțare și/sau a anexelor la aceasta. În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport, MMAP poate solicita clarificări cu scopul ca documentațiile de contractare să fie corecte și corelate.

Termenul maxim de răspuns la solicitarea de clarificări este de 5 zile lucrătoare.

Pot fi depuse inclusiv documente care au fost emise ulterior depunerii cererii de finanțare.

În cazul neprimirii clarificărilor/completărilor în termenul solicitat, proiectul se declară RESPINS.

### Solicitantul se încadrează în categoria solicitanților eligibili

Solicitantul trebuie să se încadreze în categoria solicitanților eligibili de la secțiunea 1.4 din prezentul ghid:

* Unitățile administrativ teritoriale (inclusiv subdiviziunile/sectoarele acestora), organizate la nivel de municipiu, oraș, comună.

### Solicitantul și/sau reprezentantul legal NU se încadrează în niciuna din situațiile de neeligibilitate prezentate în Declarația de eligibilitate (Anexa 5 model B)

Pentru completarea cererii de finanțare se va utiliza Declarația de eligibilitate în care sunt detaliate situațiile în care solicitantul și/sau reprezentantul legal NU trebuie să se regăsească pentru a fi beneficiarul finanțării din cadrul acestei investiții.

Solicitantul nu trebuie să se afle în următoarele situații începând cu data depunerii cererii de finanțare, pe perioada de verificare și contractare:

1. În incapacitate de plată/în stare de insolvență, conform Ordonanței de Urgență a Guvernului nr. 46/2013 privind criza financiară și insolvența unităților administrativ – teritoriale, respectiv conform Legii nr. 85/2014 privind procedura insolvenței, cu modificările și completările ulterioare, după caz;
2. În stare de faliment/insolvență sau obiectul unei proceduri de lichidare sau de administrare judiciară, a încheiat acorduri cu creditorii, în cadrul procedurilor anterior menționate, și-a suspendat activitatea economică sau face obiectul unei proceduri în urma acestor situații sau în situații similare în urma unei proceduri de aceeași natură prevăzute de legislația sau de reglementările naționale;
3. Să facă obiectul unei proceduri legale pentru declararea sa într-una din situațiile de la punctul a);
4. Prezintă obligații de plată a impozitelor, taxelor și contribuțiilor de asigurări sociale către bugetele componente ale bugetului general consolidat, și a bugetului local în conformitate cu prevederile legale în vigoare în România;
5. Să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;
6. Să nu dețină capacitatea de implementare tehnică și administrativă a proiectului;
7. Să fie subiectul unui ordin de recuperare în urma unei decizii privind declararea unui ajutor ca fiind ilegal și incompatibil cu piața internă ce nu a fost executat deja și creanța nu a fost integral recuperată.
8. Să fie găsit vinovat, în activitatea desfășurată anterior începerii proiectului, printr-o hotărâre judecătorească definitivă de infracțiuni împotriva mediului.

Reprezentantul legal care își exercită atribuțiile de drept în perioada procesului de evaluare și contractare trebuie să nu se afle într-una din situațiile de mai jos:

1. Să fie subiectul unui conflict de interese, astfel cum este definit în legislația națională/comunitară în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, contractare și implementare a proiectului;
2. Să se afle în situația de a induce grav în eroare MMAP, prin furnizarea de informații incorecte în cadrul prezentului apel de proiecte sau a altor apeluri de proiecte derulate în cadrul PNRR;
3. Să se afle în situația de a încerca/de a fi încercat să obțină informații confidențiale sau să influențeze comisiile de evaluare pe parcursul procesului de evaluare a prezentului apel de proiecte derulate în cadrul PNRR;
4. Să fi fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
5. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora.

### Solicitantul face dovada capacității de finanțare a proiectului pentru cheltuielile neeligibile

Solicitantul va completa și semna Declarație de angajament (Anexa 5 model A), iar datele din Declarația de angajament vor fi corelate cu cele din Decizia/Hotărârea de aprobare a depunerii proiectului.

### Solicitantul se angajează că vă asigura mentenanța investiției pe o perioadă de minimum 5 ani de la data ultimei plăți

Solicitantul, în cazul în care va primi finanțare din PNRR pentru investiții în infrastructura destinată gestionării gunoiului de grajd, trebuie ca pe perioada de durabilitate:

1. să mențină investiția realizată (asigurând mentenanța și serviciile asociate necesare);
2. să nu realizeze o modificare asupra calității de proprietar/administrator al infrastructurii, decât în condițiile prevăzute în contractul de finanțare;
3. să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

### Solicitantul face dovada implementării proiectului pe raza UAT-ului

Investiția propusă trebuie să fie realizată pe raza UAT-ului solicitant. Iar sateliții platformei comunale sunt arondați către fermieri care își au domiciliul în respectivul UAT care a solicitat finanțare.

### Solicitantul face dovada faptului că terenul pe care urmează a se efectua investiția îndeplinește următoarele cerințe (aplicabil pentru platforma comunală)

Solicitantul demonstrează un drept real asupra imobilului, obiect al proiectului, conform legislației în vigoare aplicabile, până la 31.12.2035.

În plus, pentru completarea cererii de finanțare se va utiliza Declarația de eligibilitate (Anexa 5 model B), în care sunt detaliate condițiile cumulative pe care trebuie să le îndeplinească imobilul/imobilele care fac obiectul proiectului propus spre finanțare, respectiv:

* Să fie asigurată suprafața minimă a terenului necesară implementării proiectului, conform proiectului – tehnic, pus la dispoziție de ;
* Să se afle în domeniul public/privat al solicitantului;
* Să fie liber de sarcini sau interdicții ce afectează implementarea proiectului;
* Să nu facă obiectul revendicărilor potrivit unor legi speciale sau dreptului comun;
* Să se afle în proprietatea/administrarea beneficiarului sau beneficiarul să dețină un drept real asupra imobilului-teren cel puțin până la 31.12.2035.

Proiectul devine neeligibil dacă intervine o hotărâre judecătorească definitivă prin care este afectat dreptul real asupra imobilului până la finalizarea perioadei de durabilitate.

În cazul platformelor individuale (sateliți), solicitantul va depune un document din care să reiasă acordul proprietarului terenului unde se va amplasa platforma individuală (satelit).

### În cazul sistemelor comunale integrate pentru comunități cu platforme comunale existente, solicitantul face dovada faptului că proiectul îndeplinește cumulativ următoarele cerințe:

Solicitantul demonstrează că proiectul va respecta, în mod cumulativ, următoarele condiții:

* Platforma este existentă și operațională (activitatea va fi dovedită prin depunerea unui extras din registrul de intrări – ieșiri;
* Platforma este întreținută din punct de vedere tehnic;
* Echipamentele aferente platformei existente sunt mai vechi de 5 ani începând cu data intrării în proprietate

Pentru demonstrarea condițiilor de mai sus se vor depune documente justificative de către solicitant.

### Solicitantul face dovada că proiectul se încadrează în criteriile legale privind distanța de amplasare, în conformitate cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare.

Solicitantul va prezenta în cererea de finanțare amplasamentul terenului pe care se va desfășura proiectul.

De asemenea, solicitantul va completa și semna Declarația de conformitate (Anexa 5, model G).

### Solicitantul se angajează să colecteze fracția lichidă separat

Solicitantul va completa și semna Declarația de angajament (Anexa 5 Model A) prin care se angajează să colecteze separat fracția lichidă din grajd. Metoda de colectare a fracției lichide rămâne la latitudinea solicitantului. (spre exemplu: se poate folosi un bazin de colectare a urinei, paie, etc).

### Solicitantul se angajează să utilizeze în mod conform platforma

Solicitantul va completa și semna Declarația de angajament (Anexa 5 Model A) prin care se angajează să utilizeze în mod conform platforma arondată, precum și să impună obligația utilizării conforme, de către utilizatorii platformelor – satelit, precum și angajamentul că platformele vor fi golite/transferate către platforma comunală, conform instrucțiunilor specifice de utilizare a acestora.

### Activitățile propuse prin proiect se încadrează în acțiunile eligibile specifice sprijinite în cadrul prezentei investiții

Activitățile propuse prin proiecte vor cuprinde acțiuni specifice destinate construirii de sisteme comunale integrate (platforme comunale, platforme individuale pentru fermierii mici și mijlocii), precum și activități de modernizare a sistemelor comunale integrate pentru comunitățile cu platforme comunale existente.

Platformele comunale vor fi platforme betonate, conform proiectului tip, împreună cu echipamentele și utilajele aferente.

Platformele individuale (sateliți) vor fi betonate/de tip lagună/modular/container.

Echipamentele utilizate pot fi: încărcătoare frontale, tractoare, remorci, mașină de împrăștiat gunoiul de grajd, cisternă vidanjă.

În cazul modernizării sistemelor comunale integrate pentru comunități cu platformă comunală existentă, activitățile eligibile pot include achiziționarea de mașini și echipamente noi.

Toate vehiculele autopropulsate (cu motor cu ardere internă) vor trebuie să îndeplinească cea mai nouă normă de poluare stabilită prin directivele UE – actual STAGE V (conform regulamentului delegat (UE) 2018/985 al Comisiei de completare a Regulamentului (UE) nr. 167/2013 al Parlamentului European și al Consiliului în ceea ce privește cerințele de performanță de mediu și de performanță a unității de propulsie ale vehiculelor agricole și forestiere și ale motoarelor acestora). Se aplică pentru încărcător frontal, buldoexcavator și tractor.

Activitățile specifice investițiilor propuse în gestionarea gunoiului de grajd la nivel comunal vor avea în vedere reducerea emisiilor de amoniac și metan, precum și reducerea poluării cu nitrați.

La demararea investiției, precum și la punerea în funcțiune a acesteia se vor solicita actele de reglementare din partea autorităților competente în domeniul protecției mediului.

Toate lucrările/achizițiile ce vor fi realizate în cadrul proiectului trebuie să fie fundamentate și să fie în conformitate cu cerințele de eligibilitate a cheltuielilor conform subcapitolul 3.2 din Ghid.

Vehiculele achiziționate în cadrul acestei măsuri trebuie să fie echipate cu cea mai bună tehnologie disponibilă din punctul de vedere al respectării mediului.

### Proiectul reflectă necesitățile la nivel local

Investiția solicitată prin proiecte trebuie să reflecte necesitățile la nivel local, în sensul adaptării acesteia la cantitatea de gunoi de grajd produsă de fermierii rezidenți pe raza unității administrativ teritoriale care aplică pentru finanțare.

Platformele comunale noi au următoarele capacități de stocare a gunoiului de grajd, conform proiectului tehnic pus la dispoziție de MMAP:

* Platformă comunală de tip 1 cu o capacitate de 1.500 mc și o cantitate de gunoi de grajd suportată de 1.200 de tone;
* Platformă comunală de tip 2 cu o capacitate de 2.000 mc și o cantitate de gunoi de grajd suportată de 1.600 de tone;
* Platformă comunală de tip 3 cu o capacitate de 3.000 mc și o cantitate de gunoi de grajd suportată de 2.400 de tone;
* Platformă comunală de tip 4 cu o capacitate de 4.000 mc și o cantitate de gunoi de grajd suportată de 3.200 de tone;

Capacitățile platformelor comunale sunt estimate conform documentației tehnico – economice puse la dispoziție de MMAP odată cu publicarea ghidului de finanțare.

Se poate opta și pentru o combinație între tipurile standard enumerate mai sus, în funcție de cantitatea de gunoi de grajd generată la nivelul UAT-ului.

De asemenea, solicitantul poate selecta și un număr de sateliți ai platformelor comunale (platforme individuale) pe care le va preda spre utilizare fermierilor, persoane fizice. Aceste platforme individuale sunt dimensionate în funcție de numărul de UVM-uri deținute și de cantitatea de gunoi de grajd generată, după cum urmează:

* Platforma individuală tip 1 : 1 - 8 UVM și o capacitate de 6 mc;
* Platforma individuală tip 2: 8 – 40 UVM și o capacitate de 8 mc;

Solicitantul va opta pentru o platforma comunală de gunoi de grajd aferentă numărului de animale deținut de fermierii de la nivelul UAT-ului. Numărul de animale este probat prin documentele specifice emise de instituții abilitate, conform ghidului (Direcția Sanitar Veterinară și pentru Siguranța Alimentelor/Direcția Județeana Agricolă/Registrul Agricol). Suplimentar, poate solicita platforme individuale de colectare a gunoiului de grajd, cu încadrarea în valoarea maximă eligibilă menționată la secțiunea 1.5.2.

Calculul de gunoi de grajd generat se realizează utilizând aplicația disponibilă la următoarea adresă: <https://apanoastra.ro/calculatoare/calculator-pentru-cantitatea-de-gunoi-de-grajd-produsa>.

Documentația tehnico – economică va fi publicată pe site-ul MMAP-PNRR, odată cu publicarea ghidului de finanțare.

### Proiectul propus spre finanțare se încadrează în valoarea maximă eligibilă

Proiectul se încadrează în valoarea maximă eligibilă, astfel cum este menționată la secțiunea 1.5.2.

### Proiectul propus spre finanțare include doar activități desfășurate după 1 februarie 2020

Activitățile/lucrările efectuate după 1 februarie 2020 sunt considerate cheltuieli eligibile în cadrul PNRR, cu condiția ca Solicitantul să facă dovada că acestea au fost efectuate în scopul implementării proiectului de investiții, respectiv cu condiția demonstrării, înainte de finalizarea activităților proiectului, a îndeplinirii criteriilor de eligibilitate din prezentul ghid, inclusiv privind implementarea principiului „Do No Significant Harm” (DNSH), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile din punct de vedere al mediului.

Activitățile/lucrările ale căror etape preparatorii inițiale (inclusiv procedurile de achiziții) au fost inițiate înainte de 1 februarie 2020, pot fi eligibile prin PNRR doar pentru faze sau sub-proiecte bine definite, a căror implementare a început după 1 februarie 2020 și pentru care costurile au fost în integralitate realizate (înregistrate în contabilitate) după 1 februarie 2020, cu condiția ca Solicitantul să facă dovada că acestea au fost efectuate în scopul implementării proiectului de investiții, respectiv cu condiția demonstrării, înainte de finalizarea activităților proiectului, a îndeplinirii criteriilor de eligibilitate din prezentul ghid, inclusiv privind implementarea principiului „Do No Significant Harm” (DNSH), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile din punct de vedere al mediului.

### Perioada de implementare a proiectului nu depășește 30.06.2026

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul semnării contractului de finanțare a proiectului.

Implementarea proiectului presupune atât înființarea, cât și operaționalizarea sistemelor integrate comunale de gestionare a gunoiului de grajd, precum și modernizarea sistemelor comunale integrate pentru comunitățile cu platformă comunală integrată.

Pentru terenurile pe care se va desfășura proiectul de investiție, altele decât cele aflate în proprietate, solicitantul trebuie să facă dovada asigurării funcționalității sistemului integrat comunal de gestionare a gunoiului de grajd pe perioada de durabilitate a proiectului, adică cel puțin 5 ani de la finalizarea activităților din cadrul proiectului de investiție.

### Proiectul respectă principiul „Do No Significant Harm” (DNSH)

Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată durata de implementare a proiectului.

Se va vedea Declarația privind respectarea aplicării principiului DNSH în implementarea proiectului (Anexa 5) și informațiile/documentele prezentate în implementarea proiectului pentru demonstrarea modului de aplicare a principiului DNSH.

În situația în care solicitantul nu demonstrează implementarea principiului de „a nu prejudicia în mod semnificativ” (DNSH – „Do No Significant Harm”) și nu prezintă documentele justificative, MMAP va emite decizii de reziliere a contractelor de finanțare, cu recuperarea sumelor acordate necuvenit.

### Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în domeniul egalității de șanse, de gen, nediscriminare și accesibilitate.

Se va vedea **Declarația de angajament** (Anexa 5 model A). Aspectele se corelează cu informațiile completate în cererea de finanțare.

## Eligibilitatea cheltuielilor

Baza legală pentru stabilirea eligibilității cheltuielilor:

* + Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;
  + Ordonanța de Urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență.

În cadrul unui proiect cheltuielile pot fi eligibile și neeligibile. Finanțarea va fi acordată doar pentru plata cheltuielilor eligibile.

Fondurile nerambursabile vor fi acordate beneficiarilor pentru investiții, după cum urmează:

1. **Cheltuielile pentru construirea sistemelor integrate comunale de gestionare a gunoiului de grajd:** 
   * Lucrări privind pregătirea și amenajarea terenului;
   * Lucrări pentru asigurarea utilităților necesare obiectivului de investiții, până la limita amplasamentului;
   * Lucrări privind organizarea de șantier;
   * Construcții și instalații;
   * Vehicule (cu titlu de exemplu: tractor, remorcă, cisternă vidanja);
   * Dotări, utilaje, echipamente tehnologice și funcționale (vehiculele achiziționate în cadrul acestei măsuri să fie echipate cu cea mai bună tehnologie disponibilă din punctul de vedere al respectării mediului);
   * Cheltuielile cu proiectarea și consultanța - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare;
   * Probe tehnologice și teste;
   * Alte costuri generale necesare implementării proiectului.
2. **Cheltuieli pentru modernizarea sistemelor comunale integrate pentru comunități cu platformă comunală existentă:**
   * Lucrări privind organizarea de șantier;
   * Vehicule (cu titlu de exemplu: tractor, remorcă, cisternă vidanja);
   * Dotări, utilaje, echipamente tehnologice și funcționale (vehiculele achiziționate în cadrul acestei măsuri să fie echipate cu cea mai bună tehnologie disponibilă din punctul de vedere al respectării mediului);
   * Cheltuielile cu proiectarea și consultanța - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare;
   * Probe tehnologice și teste;
   * Alte costuri generale necesare implementării proiectului.
3. **Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR**

* Cheltuieli cu emiterea comunicatelor de presă privind începerea lucrărilor;
* Cheltuieli cu panouri publicitare provizorii afișate la locul implementării proiectului;
* Cheltuieli cu mijloace de afișare outdoor pe o perioadă de minimum 6 luni de la recepție și în cuantumul a minimum 1% din valoarea cheltuielilor eligibile;
* Cheltuieli ocazionate de campaniile de informare și conștientizare a populației/grupului țintă.

Costurile generale reprezentând plata arhitecților, inginerilor și consultanților, taxelor legale, a studiilor de fezabilitate/documentațiilor de avizare a lucrărilor de intervenții, a proiectului tehnic, achiziționarea de licențe și patente, pentru pregătirea și/sau implementarea proiectului, direct legate de investiție, se vor încadra în maximum 10% din totalul cheltuielilor eligibile pentru proiectele care prevăd construcții – montaj.

Pot fi depuse cereri de transfer și pentru avansurile facturate și prevăzute în contractele încheiate de beneficiar cu contractorii săi, în limita a maximum 30% din valoarea totala a fiecărui contract.

Cheltuielile necesare pentru implementarea proiectului sunt eligibile dacă:

* sunt realizate efectiv după data de 01.02.2020 și sunt în legătură cu îndeplinirea obiectivelor investiției,
* sunt necesare pentru realizarea investiţiei cu respectarea rezonabilităţii costurilor (respectarea legislației în domeniul achizițiilor publice);
* respecta prevederile contractului de finanțare semnat;
* sunt înregistrate în evidențele contabile ale beneficiarului, sunt identificabile, verificabile și sunt susținute de originalele documentelor justificative, în condițiile legale prevăzute de prezentul Ghid.

Cheltuielile privind costurile generale ale proiectului, inclusiv cele care sunt efectuate înaintea aprobării finanțării, sunt eligibile dacă

* sunt prevăzute sau rezultă din aplicarea legislației în vederea obținerii de avize, acorduri și autorizații necesare implementării activităților eligibile ale operațiunii sau rezultă din cerințele minime impuse de PNRR;
* sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;
* sunt aferente activităților de coordonare şi supervizare a execuției şi recepției lucrărilor de construcții ‐ montaj.

Următoarele cheltuieli **NU vor fi considerate eligibile**:

* Sumele care vor depăși pragurile menționate la secțiunea 1.5.2 și valoarea TVA aferentă acestora;
* Orice alte cheltuieli care nu fac obiectul înființării sistemelor integrate comunale de gestionare a gunoiului de grajd sau modernizării sistemelor comunale integrate pentru comunități cu platformă comunală existentă;
* Achizițiile cu activele corporale „second-hand”;

**NU sunt eligibile cheltuielile realizate ca urmare a unor activități finanțate în cadrul Programelor Operaționale din perioada 2014 – 2020 sau a altor programe cu surse de finanțare nerambursabile.**

Solicitantul se va asigura cu privire la evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin alte Programe Operaționale, sau prin alte programe cu surse publice de finanțare. În cazul identificării unei situații de dublă finanțare, MMAP poate emite decizii de reziliere a contractelor de finanțare, cu recuperarea sumelor acordate necuvenit.

Proiectul poate fi complementar cu alte proiecte implementate sau cu alte programe cu surse publice de finanțare sau componente din cadrul PNRR, care vizează sistemul de gestiune a deșeurilor.

Cheltuielile neeligibile vor fi suportate integral de către beneficiarul finanțării.

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În etapa de evaluare, pentru cheltuielile neeligibile care nu respectă condițiile de eligibilitate enunțate, se poate acorda beneficiarului posibilitatea de trecere a lor pe neeligibil. În caz contrar acestea vor conduce la diminuarea de către MMAP a valorii eligibile a proiectului.

## Selecția proiectelor

Proiectele vor fi selectate pentru finanțare în limita alocării totale prevăzută la secțiunea 1.5.1.

După finalizarea depunerii proiectelor, MMAP va proceda la întocmirea Listei proiectelor selectate pentru finanțare prin PNRR, respectiv la publicarea acesteia pe site-ul <http://pnrr.mmap.ro/> și notificarea Solicitanților cu privire la stadiul aprobării.

## Depunerea și soluționarea contestațiilor

În termen de 30 zile de la comunicarea Notificării de selectare/respingere a Cererii de finanțare, solicitantul de finanțare poate formula, în scris, o singură contestație, care va fi transmisă prin aplicația informatică.

Dacă aplicația electronică nu permite, contestațiile vor fi transmise prin poștă/curier, e-mail sau depuse direct la registratura DGPNRR.

Contestația va fi semnată olograf sau cu semnătură digitală calificată a contestatarului/reprezentantului legal ori a împuternicitului acestuia, după caz, și va cuprinde următoarele elemente, sub sancțiunea respingerii ca inadmisibilă:

* atributele de identificare ale contestatarului;
* numele şi prenumele reprezentantului legal ori ale împuternicitului acestuia, precum şi împuternicirea notarială sau avocațială, după caz;
* numărul/Codul unic de înregistrare al cererii de finanțare, după caz;
* obiectul contestației;
* motivele de fapt şi de drept pe care se întemeiază.

Contestatarul nu poate să solicite modificarea conținutului Cererii de finanțare.

MMAP soluționează contestația, prin Decizie, în termen de 30 zile de la data înregistrării acesteia. Deciziile de soluționare vor fi comunicate contestatarilor, în condițiile legii.

Decizia de soluționare a contestației poate fi atacată la instanța de contencios administrativ competentă, potrivit prevederilor Legii contenciosului administrativ nr. 554/2004, cu modificările şi completările ulterioare.

Solicitanții ale căror contestații au fost admise și care îndeplinesc punctajul pentru a fi selectați, vor fi notificați în vederea semnării contractelor de finanțare, în maximum 3 zile lucrătoare de la comunicarea Listei.

## Renunțarea la cererea de finanțare

Renunțarea la cererea de finanțare se poate realiza prin retragerea ei de către Solicitant.

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza Ordinului/Deciziei/Hotărârii de retragere a proiectului (cererii de finanțare).

Retragerea cererii de finanțare se poate realiza prin sistemul informatic, cel târziu până la momentul semnării contractului de finanțare.

# Depunerea cererilor de finanțare

**ATENȚIE!**

**Cererile de finanțare în format editabil vor fi disponibile în cadrul aplicației, începând cu ora și data de lansare a apelului de proiecte, și vor putea fi descărcate de solicitanți în vederea completării.**

**Cererile de finanțare în format needitabil, sunt disponibile ca anexe la Ghid, cuprinzând toate informațiile necesar a fi completate de solicitant în cadrul Cererilor de finanțare în format editabil.**

## Modalitatea de depunere a cererilor de finanțare

Cererile de finanțare, precum și răspunsurile la solicitările de clarificări se vor depune prin intermediul aplicației informatice de pe site-ul <http://proiectePNRR.mmap.ro/>, doar în intervalele de depunere menționate la secțiunea 1.2.2. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin aplicația informatică, preluată din registratură.

Cererile de finanțare depuse prin intermediu aplicației informatice, precum și toate documentele care le însoțesc, se vor transmite sub semnătură electronică extinsă a reprezentantului legal al beneficiarului, certificată în conformitate cu prevederile legale în vigoare.

Cererile de finanțare se vor completa cu valorile eligibile ale proiectelor, exprimate în lei, fără TVA, luând în considerare cursul InforEuro aferent lunii februarie 2023 de 1 euro = 4.9055 lei, valabil la data de 28.02.2023.

La transmitere, fiecare cerere de finanțare va primi un număr de înregistrare, conținând data și ora înregistrării, acesta fiind comunicat solicitantului în mod automat, prin aplicația informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare.

Detalii cu privire la procedura de depunere și modul de completare a cererilor de finanțare sunt prezentate în secțiunea 4 din prezentul ghid.

## Limba utilizată la completarea cererii de finanțare

Limba utilizată la completarea cererii de finanțare este limba română.

Pentru toate documentele anexate, redactate în alte limbi, dacă este cazul, se va atașa o traducere în limba română realizată de un traducător autorizat, fie de beneficiar (caz în care pe traducere acesta va face mențiunea „îmi asum răspunderea privind corectitudinea traducerii” și va semna).

## Cererea de finanțare și Anexe

Cererea de finanțare este compusă din:

- Cererea de finanțare;

- Anexele la cererea de finanțare – documentele completate de solicitant sau, după caz, scanate, salvate în format .pdf, semnate digital și încărcate în aplicația informatică.

Documentele încărcate în aplicația informatică, ca parte din cererea de finanțare, trebuie să fie lizibile și complete.

Documentele enumerate mai jos se vor încărca obligatoriu în platforma informatică.

### Documente statutare ale solicitantului (la depunerea cererii de finanțare)

**Pentru unitățile – administrativ teritoriale (UAT):**

* Certificatul de înregistrare fiscală.

### Documente privind identificarea reprezentantului legal al solicitantului (la depunerea cererii de finanțare și, dacă este cazul, la contractare – pentru modificări ale reprezentantului)

* Document din care să rezulte calitatea de reprezentant legal, după caz;
* O copie a cărții de identitate a reprezentantului legal.

### Hotărârea Consiliului Local pentru implementarea proiectului

Hotărârea Consiliului Local pentru implementarea proiectului, cu referire la următoarele puncte (obligatorii):

* necesitatea, oportunitatea și potențialul economic al investiției;
* lucrările vor fi prevăzute în bugetul/bugetele solicitanților pentru perioada de realizare a investiției în cazul obținerii finanțării;
* angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți;
* angajamentul ca va asigura cofinanțarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, dacă este cazul;
* numărul de platforme individuale solicitate prin proiect;
* caracteristici tehnice (lungimi, arii, volume, capacități etc.)
* nominalizarea reprezentantului solicitantului pentru relația cu MMAP în derularea proiectului.

### Declarația de consimțământ privind prelucrarea datelor cu caracter personal – anexa 5, model F (la depunerea cererii de finanțare)

### Declarația de eligibilitate a solicitantului – Anexa 5, model B (la depunerea cererii de finanțare)

### Declarația de angajament a solicitantului – Anexa 5, model A (la depunerea cererii de finanțare)

### Declarația privind TVA aferentă cheltuielilor ce vor fi efectuate în cadrul proiectului, anexa 5, model D

### Declarația privind respectarea aplicării principiului DNSH în implementarea proiectului – Anexa 5, model E (la depunerea cererii de finanțare)

### Declarația de conformitate a investiției cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației (Anexa 5, model G)

### Document din care să reiasă acordul proprietarului terenului unde se amplasează platforma individuală (satelit)

Pentru amplasarea platformelor individuale (sateliți ai platformei comunale) se va depune o declarație din care sa reiasă acordul proprietarului terenului unde se va amplasa respectiva platforma individuală, precum și detalii referitoare la amplasamentul platformei.

### Document din care să reiasă că platforma existentă este funcțională (aplicabil platformelor existente)

Solicitantul va depune, împreună cu cererea de finanțare, un document din care să reiasă că platforma există și este operațională. Se va depune un extras din registrul de intrări – ieșiri, relevant pentru ultimul an de activitate a platformei.

### Document/Documente din care să reiasă starea tehnică a platformei (aplicabil platformelor existente)

Solicitantul va depune un document/documente din care să reiasă că platforma este întreținută din punct de vedere tehnic.

### Documente care să ateste vechimea echipamentelor/utilajelor aferente platformei (aplicabil platformelor existente)

Solicitantul va depune documente din care să reiasă vechimea echipamentelor/utilajelor aferente platformei. Echipamentele/utilajele trebuie să aibă o vechime mai mare de 5 ani. Exemple de documente: certificat de înmatriculare/document care să ateste data de fabricație /etc.

### Documentele emise de APM pentru demararea investiției, în conformitate cu prevederile legislației în domeniu (în maximum 6 luni de la contractare)

* Decizia etapei de încadrare/Acord de mediu, după caz.

### Documentele privind imobilele – terenuri pe care se propune a se realiza investiția

* Declarația de eligibilitate – Secțiunea C din Anexa 5, model B (la depunerea cererii de finanțare)
* Hotărâre de Guvern privind apartenența imobilelor aferente proiectului la proprietatea publică (la depunerea cererii de finanțare);

Sau

* Inventarul bunurilor UAT privind apartenența terenurilor aferente proiectului la proprietatea publică și Hotărârea de Consiliu Local privind atestarea inventarului respectiv, întocmită conform OUG nr. 57/2019, cu modificările și completările ulterioare;

Sau

* Extras de carte funciară, nu mai vechi de 30 de zile la data depunerii;

Sau

* Orice document care atestă un drept real asupra imobilului – teren.

### Documentația tehnico – economică și devizul general

Se va prezenta în funcție de gradul de **maturitate a proiectului, la cererea de finanțare, la contractare sau în etapa de implementare**:

* Certificat de Urbanism, completat și eliberat conform reglementărilor legale în vigoare și aflate în termenul de valabilitate (la contractare obligatoriu);
* Studiu de Fezabilitate/Documentație de Avizare pentru Lucrări de Intervenții, întocmite și avizate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare (la depunerea cererii de finanțare);
* Proiectul tehnic întocmit și verificat în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare (la contractare sau în termen de 6 luni de la contractare);
* Devizul general cu defalcarea valorii aferente cheltuielilor eligibile din PNRR pe capitole și subcapitole de cheltuieli conform H.G. nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

De asemenea, se va completa bugetul proiectului din cererea de finanțare, având următoarea structură:

* **Cheltuieli cu investiția de bază** (cuprinzând cheltuielile aferente subcapitolelor 1, 2, 4 și 5.1 și 5.3 din devizul general)
* **Cheltuieli suport pentru realizarea investiției de bază** (cuprinzând celelalte cheltuieli din devizul general necesare implementării investiției de bază)

Se va avea în vedere detalierea separată a cheltuielilor pe categorii: eligibile și neeligibile.

### Hotărârea Consiliului Local de aprobare a documentației tehnico – economice și a indicatorilor tehnico – economici

Hotărârea de aprobare a indicatorilor tehnico – economici întocmită conform legislației în vigoare, în funcție de gradul de maturitate a proiectului, la cererea de finanțare, la contractare sau cel târziuîn etapa de implementare.

Hotărârea de aprobare/Anexa la aceasta trebuie să conțină detalierea indicatorilor tehnico – economici și a valorilor acestora în conformitate cu documentația tehnico – economică, asumată de proiectant.

În cazul în care proiectul are la bază o documentație tehnico-economică actualizată (SF/DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Hotărârea de aprobare a indicatorilor tehnico-economici se va corela cu cea mai recentă documentație.

## Semnarea cererii de finanțare și a documentelor anexate

Pentru transmiterea cererilor de finanțare prin aplicația informatica, semnătura electronică extinsă a reprezentantului legal al solicitantului/ împuternicitul solicitantului, trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* Olograf de către reprezentantul legal al solicitantului şi electronic (cu semnătură electronică extinsă, certificată în conformitate cu prevederile legale în vigoare) de către persoana împuternicită. Dacă este cazul, se va depune și documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare.

sau

* Electronic, cu semnătură electronică extinsă, certificată în conformitate cu prevederile legale în vigoare, de către reprezentantul legal al solicitantului;

Astfel, documentele anexate la cererea de finanțare vor fi încărcate în copie format .pdf sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

|  |  |
| --- | --- |
|  | **Atenție!**  **Pentru declarațiile solicitate în nume personal ale reprezentantului legal nu se acceptă însușirea și semnarea acestora de către o altă persoană împuternicită.** |

# Contractarea și implementarea proiectelor

## Contractarea proiectelor

Pentru proiectele care au fost acceptate în urma etapei de evaluare, precum și în urma finalizării analizei contestațiilor depuse, se va trece la etapa de semnarea contractelor de finanțare, cu respectarea condiției de încadrare în alocarea apelului de proiecte.

În aceasta etapă, în cazul în care MMAP consideră că este necesară clarificarea unor aspecte suplimentare, poate solicita clarificări solicitantului menținându-se obligativitatea clarificării aspectelor respective pentru semnarea contractului de finanțare.

Contractul de finanțare va fi semnat de Ministerul Mediului, Apelor și Pădurilor în calitate de Coordonator de reformă și/sau investiție și solicitant.

MMAP va întocmi documentațiile de contractare, iar încheierea contractului este condiționată de prezentarea de către beneficiar, în termenele prevăzute în Notificare, a documentelor corespunzătoare momentului contractării, în funcție și de gradul de maturitate al proiectului, respectiv:

### Documentele emise de APM pentru demararea investiției, în conformitate cu prevederile legislației din domeniu (în maximum 6 luni de la semnarea contractului)

* Decizia etapei de încadrare/ Acord de mediu, după caz.

### Documente privind imobilele – terenuri pe care se propune a se realiza investiția

* Hotărâri de Consiliu local/Județean privind disponibilitatea terenurilor.
* Extras de carte funciară.

### Documentația tehnico – economică și devizul general

Se va prezenta, în funcție de gradul de maturitate a proiectului:

* Certificat de Urbanism, completat și eliberat conform reglementărilor legale în vigoare și aflate în termenul de valabilitate;
* Studiu de Fezabilitate/Documentație de Avizare pentru Lucrări de Intervenții, întocmite și avizate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare (la depunerea cererii de finanțare);
* Proiectul tehnic, întocmite și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare (în termen de 6 luni de la contractare);
* Devizul general, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

De asemenea, dacă există modificări ale Bugetului față de cererea de finanțare, atunci se va prezenta noul buget al proiectului, având următoarea structură:

* **Cheltuieli cu investiția de bază** (cuprinzând cheltuielile aferente subcapitolelor 1, 2, 4 și 5.1 și 5.3 din devizul general)
* **Cheltuieli suport pentru realizarea investiției de bază** (cuprinzând celelalte cheltuieli din devizul general necesare implementării investiției de bază)

Se va avea în vedere detalierea separată a cheltuielilor pe categorii cheltuieli: eligibile și neeligibile.

### Hotărârea de aprobare a documentației tehnico – economice și a indicatorilor tehnico – economici (în funcție de gradul de maturitate a proiectului)

Hotărârea de aprobare a indicatorilor tehnico-economici întocmită și aprobată conform legislației în vigoare/ conform actelor de constituire ale Solicitantului, în funcție de gradul de maturitate a proiectului, la cererea de finanțare, la contractare sau cel târziuîn etapa de implementare.

Hotărârea de aprobare/ Anexă la aceasta trebuie să conțină detalierea indicatorilor tehnico-economici și a valorilor acestora în conformitate cu documentația tehnico-economică și este asumată de proiectant.

În cazul în care proiectul are la bază o documentație tehnico-economică actualizată (SF/DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Hotărârea de aprobare a indicatorilor tehnico-economici se va corela cu cea mai recentă documentație.

### Certificate care să ateste lipsa datoriilor fiscale restante, graficul de reeșalonare a datoriilor către bugetul consolidat, dacă este cazul (la contractare) – documentul trebuie să se afle în perioada de valabilitate la data depunerii.

### Certificatul de cazier judiciar (la contractare) – documentul trebuie să se afle în perioada de valabilitate la data depunerii.

### Document din care reiese acordul proprietarului pentru amplasarea platformei individuale (satelit)

Pentru amplasarea platformelor individuale (sateliți ai platformei comunale) se va depune o declarație din care sa reiasă acordul proprietarului terenului unde se va amplasa respectiva platforma individuală, precum și detalii referitoare la amplasamentul platformei.

### Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/trezoreriei, codul IBAN al contului în care se derulează operațiunile cu MMAP).

## Implementarea și monitorizarea proiectelor

Monitorizarea implementării contractelor de finanțare din punct de vedere tehnic și financiar se va realiza de către MMAP.

Pe toată perioada de implementare a proiectului, beneficiarul:

* trebuie să respecte obligațiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile.
* trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate menționate în Ghid, în termen de cel mult 5 zile lucrătoare de la luarea la cunoștință a situației respective.
* trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării.
* trebuie să respecte prevederile legislației naționale în domeniul achizițiilor publice.
* este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR.
* este obligat să asigure accesul la documente și informații și accesul la fața locului al reprezentanților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului.
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă.
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri.
* Trebuie să îndeplinească măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE şi aprobat prin ordin al ministrului.

MMAP poate transmite solicitări de **clarificări/completări**. Netransmiterea unui răspuns complet și în termen la solicitarea de clarificări poate conduce la rezilierea contractului de finanțare, în conformitate cu prevederile ghidului specific/contractului de finanțare.

Perioada de implementare a activităților proiectului se referă atât la activitățile realizate înainte de depunerea cererii de finanțare, dar nu mai devreme de 01 februarie 2020, cât și la activitățile ce urmează a fi realizate după momentul semnării contractului de finanțare a proiectului. Perioada de implementare nu poate depăși data de 30.06.2026.

Astfel, **termenul limită de efectuare a recepției la terminarea lucrărilor este 30.06.2026.**

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În cazul neîndeplinirii integrale/parțiale a acțiunilor proiectului, respectiv până la termenele maximale aprobate, cu modificările și completările ulterioare, recuperarea sprijinului se va realiza cu respectarea principiului proporționalității.

Trimestrial, după semnarea contractului de finanțare, beneficiarul va depune la MMAP un Raport de progres privind stadiul implementării proiectului. Acesta va cuprinde informații\* cu privire la:

* Raportarea progresului înregistrat în desfășurarea procedurilor de achiziții publice aferente proiectului (contracte de achiziție publică în desfășurare, finalizate, planificate);
* Raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
* Raportare cu privire la progresul fizic al investiției;
* Probleme și dificultăți întâmpinate;
* Măsuri de remediere propuse;
* Alte aspecte sau documente justificative, după caz.

\*Lista este orientativă. Raportul de progres – formular tipizat va fi pus la dispoziție de MMAP.

Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22 alin. (2) lit. (d) din Regulamentul (UE) 2021/241 al Parlamentului European şi al Consiliului din 12 februarie 2021.

### Autorizația de construire (AC) și Proiectul tehnic (PT)

**Până la 30.06.2023**, beneficiarul care nu a prezentat PT-ul la depunerea cererii de finanțare, va transmite Autorizația de Construire, împreună cu toate avizele obținute pe baza Certificatului de urbanism și Proiectul tehnic verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic.

În situația nerespectării termenului, MMAP poate proceda la rezilierea contractului de finanțare și la recuperarea sumelor plătite beneficiarului.

Dacă este cazul, se va transmite Hotărârea de aprobare a devizului general actualizat pentru faza PT sau cu modificările și completările intervenite la faza PT și, dacă este cazul, devizul general și Bugetul proiectului actualizat.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborarea proiectului tehnic), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

### Achizițiile

Atribuirea contractelor de achiziție publică se realizează prin proceduri de atribuire prevăzute de legislația națională în domeniu.

Toate procedurile de atribuire a contractelor de achiziție publică trebuie finalizate (contracte de achiziție semnate) până la sfârșitul anului 2023, în caz contrar, MMAP poate proceda la rezilierea contractului de finanțare și la recuperarea sumelor plătite beneficiarului.

Contractul de execuție lucrări va cuprinde detaliat inclusiv măsurile privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și tipul de documente prin care se va dovedi respectarea acestora.

Contractul de lucrări se va transmite împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform H.G. nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora.

Toate contractele de achiziție de lucrări trebuie transmise la MMAP cel târziu în luna ianuarie 2024, înainte de a solicita prin cereri de transfer sume aferente acestor contracte.

**Beneficiarul real**

Beneficiarul are obligația de a se asigura că destinatarii finali ai fondurilor sunt informați cu privire la obligația acestora de a transmite datele și informațiile cu privire la beneficiarii reali ai fondurilor alocate din PNRR, conform prevederilor Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2020 al Parlamentului European și a Consiliului și a Directivei 2006/70/CE a Comisiei și a legislației naționale incidente, atât la momentul depunerii cererilor de finanțare, cât si pe perioada implementării proiectelor, înainte de semnarea contractelor de achiziție, asigurându-se, de asemenea, de existența unor prevederi contractuale care solicită actualizarea acestor informații în mod regulat până la încetarea relațiilor contractuale.

În vederea aplicării prevederilor paragrafului anterior, înaintea semnării contractelor aferente procedurilor de achiziție, beneficiarul se asigură că datele privind beneficiarii reali sunt înscrise la ONRC. Verificarea se va face prin intermediul sistemului informatic e\_SMC, anterior semnării contractului de achiziție, atât pentru ofertantul câștigător, cât si pentru subcontractanți sau terți. În cazul în care ofertantul declarat câștigător are în structura acționariatului entități juridice străine, formularul privind beneficiarul real se va completa cu datele acelor entități ce au o participare de peste 25%, până la identificarea persoanei fizice ce deține părțile sociale ale acestora si se va depune la ONRC, așa cum prevede Legea 315/2021.

Totodată se va completa și o declarație pe propria răspundere conform prevederilor articolului 326 din Codul Penal privind falsul în declarații ce va conține datele despre beneficiarul real. Declarația va fi solicitată cu titlu obligatoriu de Autoritatea contractantă înaintea semnării contractelor de achiziție.

### Finanțarea cheltuielilor eligibile

**Mecanismul de finanțare**

În termen de cel mult 30 de zile calendaristice de la semnarea contractului de finanțare sau odată cu depunerea cererii de transfer, beneficiarul trebuie să depună Graficul inițial estimativ privind estimările trimestriale de fonduri și termenele de depunere a cererilor de transfer, în care va preciza numărul estimat de cereri de transfer și valoarea acestora. Numărul de cereri și valorile aferente pot fi modificate ulterior prin depunerea de Grafice estimative rectificative.

Transferul către beneficiari a sumelor eligibile, conform prevederilor Ordonanței de urgență a Guvernului nr. 124/2021 și a normelor metodologice de aplicare a acestora, se realizează în baza cererilor de transfer depuse de beneficiari, în condițiile și pe baza documentelor prevăzute prin contractele de finanțare, precum și conform documentației justificative stabilite prin prezentul ghid.

**Cerere de transfer**[[1]](#footnote-1)- cererea depusă de către un beneficiar, prin care se solicită MMAP virarea sumelor, în baza contractului de finanțare și a documentației justificative, stabilite prin ghiduri specifice pentru demararea și finanțarea activităților proiectului.

Cu excepția transferului de sume pentru facturile reprezentând avansuri și plăți efectuate înainte de încheierea contractului de finanțare, cererea de transfer se depune numai după finalizarea integrală a cel puțin unei faze din proiect.

Beneficiarii depun la MMAP cereri de transfer pentru plățile care urmează a fi efectuate, cu excepția cazului în care plățile au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare, pentru care se întocmesc cereri de transfer distincte care se transmit coordonatorilor de reforme și/sau investiții, în termen de 15 zile lucrătoare de la aprobarea contractelor de finanțare.

**Termene de autorizate/plată**

În termen de 10 zile lucrătoare de la data depunerii cererii de transfer întocmite conform contractului de finanțare, MMAP autorizează cheltuielile cuprinse în cererea de transfer și efectuează plata sumelor autorizate în termen de 5 zile lucrătoare de la aprobarea documentelor de către ordonatorul principal de credite.

În situația în care sunt necesare documente adiționale sau clarificări, termenul de 10 zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul ultimei cereri de transfer depuse de beneficiar în cadrul proiectului, termenele menționate anterior pot fi prelungite cu durata necesară efectuării tuturor verificărilor procedurale, dar fără a depăși 45 de zile de la data depunerii cererii de transfer.

După efectuarea plății, MMAP notifică beneficiarul cu privire la plata aferentă cheltuielilor autorizate din cererea de transfer.

**Reconcilierea contabilă**

Beneficiarii de proiecte finanțate din fonduri europene au obligația să țină pentru fiecare proiect o evidență contabilă distinctă, folosind conturi analitice distincte.

În vederea efectuării reconcilierii contabile între conturile contabile ale MMAP și cele ale beneficiarilor pentru proiectele implementate în cadrul PNRR, beneficiarii au obligația transmiterii trimestriale, până la data de 20 a lunii următoare perioadei de raportare, a formularului *– Notificare cu privire la reconcilierea contabilă*, din care să rezulte sumele primite de la MMAP, conform prevederilor din contractele de finanțare.

**Cererile de transfer**

Fiecare cerere de transfer transmisă de beneficiar trebuie să reflecte separat, pentru fiecare an calendaristic, cheltuielile efectuate în cadrul proiectului.

MMAP își rezervă dreptul de a refuza parțial/integral efectuarea plății aferente unei cereri de transfer, dacă nu au fost transmise documentele menționate la secțiunile anterioare, în termenele solicitate și cu respectarea prevederilor legale sau ale contractului de finanțare încheiat.

Beneficiarii care efectuează plăți în valută în cadrul proiectului solicită prin cererile de transfer contravaloarea în lei a acestora la cursul Băncii Naționale a României, denumite în continuare BNR, din data întocmirii documentelor de plată în valută.

Documente anexate cererii de transfer:

* Facturi fiscale
* Adeverințe
* Extrase de cont (pentru plățile care au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare);
* Rezultatele verificării controlului financiar preventiv propriu la nivelul fiecărui beneficiar, respectiv ale controlului financiar preventiv delegat, unde este cazul;
* Procese verbale de recepție parțială, dacă este cazul;
* Procesul verbal de recepție la terminarea lucrărilor (la ultima cerere de transfer);
* Situații de lucrări, Note de Renunțare, Note de Comandă Suplimentară, Dispoziții de șantier, care să justifice diferențele dintre listele de cantități din PT și lucrările realizate;
* Documente justificative care să demonstreze implementarea principiului de „a nu prejudicia în mod semnificativ” (DNSH – „Do No Significant Harm”) în etapa de execuție a lucrărilor, așa cum sunt solicitate și asumate prin Declarația privind respectarea principiului DNSH în implementarea proiectului;
* Alte documente, după caz.

**Notă**

Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislației incidente și cu respectarea obligațiilor prevăzute în PNRR.

**Condițiile de implementare prevăzute prin prezentul Ghid se vor completa prin Instrucțiuni emise de MMAP și Notificate beneficiarilor.**

### Perioada de durabilitate

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

În perioada de durabilitate beneficiarul finanțării din PNRR trebuie să:

* + mențină investiția realizată (asigurând mentenanța și serviciile asociate necesare);
  + nu realizeze o modificare asupra calității de proprietar/administrator al investiției componentă a proiectului, decât în condițiile prevăzute în contractul de finanțare;
  + nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Pe perioada de durabilitate a proiectului, beneficiarul:

* trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective;
* trebuie să respecte prevederile legislației comunitare și naționale în domeniul, dezvoltării durabile, egalității de șanse, egalității de gen și nediscriminării.
* este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* este obligat să asigure accesul la documente și informații şi accesul la fața locului al reprezentanților CE, ECA, AA, EPPO, OLAF, DLAF şi DNA, ca urmare a unei adrese de notificare a auditului/controlului;
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să mențină măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene şi o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum şi prin oferirea de informații specifice coerente, concrete şi proporționale unor categorii de public diverse, care includ mass-media şi publicul larg, cu respectarea prevederilor Manualului de identitate vizuală a PNRR elaborat de către MIPE şi aprobat prin ordin al ministrului.

# Contribuția investiției la obiectivele asumate pentru realizarea indicatorilor din domeniul climei și din domeniul digital

Investiția contribuie în proporție de 40% la obiectivele asumate pentru realizarea indicatorilor din domeniul climei și în proporție de 0% pentru realizarea indicatorilor din domeniul digital.

Se va completa tabelul nr. 2 din Anexa 4

Investiția contribuie în proporție de 100% la obiectivele de mediu.

# Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventualele modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare, pentru asigurarea principiului tratamentului nediscriminatoriu al tuturor solicitanților de finanțare. MMAP va emite instrucțiuni în aplicarea prevederilor prezentului ghid. Pentru asigurarea principiului transparenței MMAP va publica ordinele de modificare a prezentului ghid pe pagina de internet a autorității.

# Anexe

|  |  |
| --- | --- |
| Anexa 1 | Instrucțiuni de completare a Cererii de finanțare (model) |
| Anexa 2 | Grila de verificare a conformității administrative și eligibilității |
| Anexa 3 | Clauzele contractuale specifice (model orientativ) |
| Anexa 4 | Lista de verificare a respectării principiilor DNSH Componenta 3 – Investiția 1 |
| Anexa 5 | Modele standard sau orientative |
| Anexa 6 | Declarație privind amplasamentul platformei individuale (satelit) |

În cadrul Anexei 5 la prezentul Ghid sunt prevăzute următoarele modele standard sau orientative:

* Declarația de angajament (Model A)
* Declarația de eligibilitate (Model B)
* Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare (Model D). Se va verifica emiterea unui Ordin comun emis de MIPE/MFP
* Declarația privind respectarea obligațiilor prevăzute în PNRR pentru implementarea principiului „Do No Significant Harm” (DNSH) (Model E)
* Declarația de consimțământ privind prelucrarea datelor cu caracter personal (Model F)
* Declarația de conformitate a investiției cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației (Model G).

1. Conform prevederilor OUG nr. 124/2021, cu modificările și completările ulterioare. [↑](#footnote-ref-1)